
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00802/2014-04
09.05.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 09.05.2014. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19][bookmark: OLE_LINK27][bookmark: OLE_LINK28][bookmark: OLE_LINK23][bookmark: OLE_LINK24]Утврђује се да УНИВЕРЗИТЕТ „УНИОН-НИКОЛА ТЕСЛА“-ФАКУЛТЕТ ЗА ДИПЛОМАТИЈУ И БЕЗБЕДНОСТ са седиштем Травничка 2, БЕОГРАД, ПИБ: 104408263, Матични број: 17645609,  испуњава прописане стандарде за акредитацију студијског програма МАС - КОРПОРАТИВНА БЕЗБЕДНОСТ у оквиру поља друштвено-хуманистичких наука и то за 40 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа ВИСОКА ШКОЛА “АКАДЕМИЈА ЗА ДИПЛОМАТИЈУ И БЕЗБЕДНОСТ“, са седиштем  Травничка 2, БЕОГРАД, је дана 10.02.2014. године поднела захтев за трансформацију у факултет УНИВЕРЗИТЕТ „УНИОН-НИКОЛА ТЕСЛА“-ФАКУЛТЕТ ЗА ДИПЛОМАТИЈУ И БЕЗБЕДНОСТ и за акредитацију студијског програма мастер академске студије - КОРПОРАТИВНА БЕЗБЕДНОСТ у оквиру поља друштвено-хуманистичких наука под бројем 612-00-00802/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ „УНИОН-НИКОЛА ТЕСЛА“-ФАКУЛТЕТ ЗА ДИПЛОМАТИЈУ И БЕЗБЕДНОСТ и предлог одлуке, достављени су Комисији за акредитацију и проверу квалитета. Комисија за акредитацију и проверу квалитета установила је да постоје пропусти у документацији везани за Стандарде 5, 9 и 10 и упутила је установи Акт упозорења.
После достављања документације о отклањању уочених недостатака из Акта упозорења, Комисија за акредитацију и проверу квалитета је установила да је установа УНИВЕРЗИТЕТ „УНИОН-НИКОЛА ТЕСЛА“ - ФАКУЛТЕТ ЗА ДИПЛОМАТИЈУ И БЕЗБЕДНОСТ отклонила поменуте недостатке из Акта упозорења и те да испуњава прописане стандарде у погледу квалитета студијског програма мастер академске студије - КОРПОРАТИВНА БЕЗБЕДНОСТ.
 Квантитативни показатељи о програму су: 
1.  Број наставника на студијском програму 10
(9 с пуним радним временом, 1 по уговору)
      Број сарадника 0 
2. Трајање програма 2 године
3. Број ЕСПБ бодова 120
4. Број студената за упис у прву годину  40
5. Укупно часова активне наставе недељно коју држе наставници 23
6. Укупно часова активне наставе недељно коју држе сарадници 28
7. Просечно оптерећење наставника 4.90
8. Наставници ангажовани с пуним радним временом држе 93.88% наставе
9. Проценат изборности 30.00%
10. Простор 1500 м2
11. Библиотечке јединице 108

Студијски програм садржи све законом предвиђене елементе. Одбраном завршног рада студент стиче 120 ЕСПБ бодова. Програм је прихваћен 7.2.2014. године од стране Наставно научног већа и 31.3.2014. године од стране  Сената Универзитета Унион-Никола Тесла. Програм припада пољу друштвено-хуманистичких наука и области менаџмент и бизнис. Стручни назив који се стиче савладавањем студијског програма је мастер менаџер, а у додатку дипломе се може додати ближа одредница - за корпоративну безбедност. 

Наведени концепт програма обезбеђује да студенти добију потпуно образовање које се подразумева за мастера менаџера за корпоративну безбедност. Акценат је стављен на управљање системом безбедности у оквиру корпоративно уређеног система што у крајњем исходу објективно треба да резултира образовањем студената потребним за тај ниво студија. У томе је садржана и основна сврха програма.С обзиром да је ова врста програма готово незаступљена у Србији и региону то представља одговар на потребу посебног образовања стручњака за корпоративну безбедност, чиме се задовољава и регионална распрострањеност високошколских установа које се баве овом облашћу.

Сврха је јасно формулисана и у складу је са програмским документима и општим актима установе.
С обзиром да је сам концепт нов,  остваривост истакнутих циљева може бити потврђена тек након протека одређеног временског периода. Циљеви укључују стицање компетенција, јасно су формулисани и у складу су са задацима установе.

Узевши у обзир специфичност студијског програма из приложеног се уочава да ће студенти стећи уз општа и предметно-специфична знања и способности. Динамика развоја и временска променљивост услова у којима се корпоративна безбедност развија студентима ће и након завршених студија наметнути обавезу сталног усвајања нових знања кроз најновија светска достигнућа у овој области.

Распоред предмета у курикулуму наведен је кроз структуру по семестрима, по фонду часова предавања, вежби и додатне наставе уз наведен статус предмета, број ЕСПБ и шифрарник.
Сама структура курикулума наведена је кроз табеларне приказе на јасно назначен начин. Сваки важан документ је линкован, доступан и јасно назначен кроз назив предмета, тип, са годином и семестром студија, и бројем ЕСПБ. Линкови са предмета воде до силабуса истих у којима су такође наведени сви потребни подаци дефинисани кроз циљеве и очекиване исходе. У сваком од силабуса прецизно су наведени и услови под којима студенти могу похађати наставу из одређеног предмета, садржај и препоручена литература уз методе извођења наставе и начине провере знања са максималним могућим бодовима кроз све сегменте оцењивања.
      	Проценат изборности на студијском програму износи 30%, што је у складу са стандардима. Број часова активне наставе недељно на првој и другој години студија у просеку износи 20, што је у складу са законом. 
Програм заокружује у једну образовну целину на свеобухватан начин стручна сазнања из корпоративне безбедности, с тим што би за корпоративно управљање сегментом безбедности било препоручљиво што интензивније улажење у међународну размену искустава и сарадњу са што више универзитета у земљема у којима је корпоратвина пословна концепција на већем нивоу од наше земље. 

Установа поред овог студијског програма има акредитована два студијска програма. Основне академске студије - Дипломатија и безбедност и Мастер академске студије - Дипломатија и безбедност. Међусобна повезаност и усклађеност студијског програма Мастер академске студије - Корпоративна безбедност са осталим студијским програмима је постигнута.
Увидом у прилоге и табеле, може се закључити да програм јесте усклађен са акредитованим програмима високошколских установа образовног простора Европске уније.

Упис на овај студијски програм предвиђа упис 40 студената, што је у потпуности у складу са расположивим могућностима установе. Општим правним актима факултета није предвиђено да се при упису на мастер студије врши провера способности студената. Студенти који уписују мастер студије морају имати завршене студије из сродних области на којима су остварили 180 или 240 ЕСПБ, што је у складу са законским прописима. 

Полагањем испита студенти стичу тачно одређен број ЕСПБ бодова за одређени испит. Сваки предмет по достављеним силабусима има тачно утврђен број ЕСПБ, премас оптерећењу студената и јединственој методологији. На овом, као и на остала два студијска програма оцењивање студената врши се непрекидним праћењем рада студената. Студенти су у обавези да присуствују и активно учествују у свим видовима наставног процеса. О присуству студената и активностима наставници и стручни сарадници воде уредну евиденцију на начин предвиђен актима о унутрашњој организацији институције. Испуњавањем предиспитних обавеза добија се 40 поена. На завршном испиту се добија 60 поена по предмету. Сви предмети у силабусима садрже тачно дефинисано колико који сегмент испита носи поена, из чега се изводи коначна оцена за сваки испит.

На студијском програму Корпоративна безбедност наставу изводе наставници и нема ангажованих сарадника. На програму је ангажовано 10 наставника, од којих 9 с пуним радним временом и један по уговору.  Просечно оптерећење наставника по овом студијском програму износи 4.90 часова недељно. Максимално просечно оптерећење по наставнику на студијском предмету износи 6.50, а минимално 2.00 часова. Проценат часова предавања која изводе наставници ангажовани с пуним радним временом износи 93.88.
Сви наставници имају звања предвиђена законом и бирани су од стране Сената Универзитета „Унион-Никола Тесла“. Квалификације наставног особља у књизи наставника нису у свим случајевима адекватно документоване. Репрезентативне референце у књизи наставника представљају објављене радове у научним и стручним часописима са прецизним библиографским подацима, као и објављене књиге, са именом издавача и местом и годином објављивања. Препоручује се факултету да уреди књигу наставника у складу са наведеним упутством и да је начини доступном студентима и јавности објављивањем на сајту.
Величина група је усклађена са Допуном стандарда за акредитацију студијских програма у оквиру одређеног образовно-научног поља.
Установа поседује одговарајући простор и опрему за извођење образовног процеса на овом студијском програму. Факултет за дипломатију и безбедност поседује 1500 м2 наменског простора, одговарајућу електричну инсталацију са електричном мрежом од око 300 прикључака, рачунарску мрежа са довољним бројем прикључака везаних на Интернет, учионички простор са преко 600 седишта, савремену рачунарску лабораторију, библиотеку са читаоницом и мултимедијални вишенаменски амфитеатар са близу 300 расположивих места. Радни простор у коме се изводи студијски програм мастер академских студија Корпоративна безбедност је већи од тражених стандарда.
У установи постоји је обезбеђена техничка опрема са свим средствима потребним за савремено извођење наставе. Списак релевантних библиотечких јединица  садржи само 108 наслова. Установи се препоручује увећавање библиотечког материјала и књига на овом студијском програму.
На овом студијском програму, који се први пут изводи 2013/14 године, предвиђа се редовно праћење квалитета студијског програма кроз периодичну спољашњу и унутрашњу проверу. У складу са потребама наставног процеса предузимаће се мере за унапређење квалитета у погледу курикулума, наставе, наставног особља, оцењивања студената, уџбеника и литературе. Методе за утврђивање учешћа студената у свим деловима процеса наставе и контроле квалитета њеног извођења су дефинисани и коректно уређени.

Kомисија за акредитацију и проверу квалитета, утврдила је да високошколска установа УНИВЕРЗИТЕТ "УНИОН-НИКОЛА ТЕСЛА"-ФАКУЛТЕТ ЗА ДИПЛОМАТИЈУ И БЕЗБЕДНОСТ  за студијски програм МАС - КОРПОРАТИВНА БЕЗБЕДНОСТ  у оквиру поља друштвено-хуманистичких наука испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма. 
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

[bookmark: OLE_LINK14][bookmark: OLE_LINK15][bookmark: _GoBack][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ „УНИОН-НИКОЛА ТЕСЛА“-ФАКУЛТЕТ ЗА ДИПЛОМАТИЈУ И БЕЗБЕДНОСТ са седиштем Травничка 2, БЕОГРАД, ПИБ: 104408263, Матични број: 17645609, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма  МАС - КОРПОРАТИВНА БЕЗБЕДНОСТ у оквиру поља друштвено-хуманистичких наука и то за 40 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

